Možné vedľajšie účinky lieku Lycra a elektroterapie pri dlhodobom používaní.
Dobrý deň, môže mi liek Lycra spôsobiť opuch dolných končatín pri dlhodobom používaní,a elektro liečba? Ďakujem.
Dobrý deň,
ďakujeme za Vašu otázku.
Pokiaľ máte na mysli liek Lyrica, ktorý obsahuje liečivo pregabalín, tak medzi častými (môžu postihovať menej ako 1 z 10 osôb) vedľajšími účinkami tohto lieku patria opuchy tela vrátane končatín. Z tohto dôvodu je potrebné o uvedených ťažkostiach upovedomiť predpisujúceho lekára, ktorý na základe skúseností s dlhodobým predpisovaným daného lieku dokáže adekvátne posúdiť, či sa jedná o vedľajší účinok tohto lieku, prípadne či nemá daný opuch inú príčinu. Elektroliečba zvyčajne nespôsobuje uvedené ťažkosti, avšak vylúčiť či naopak potvrdiť súvislosť môže len lekár na základe vyšetrenia Vášho zdravotného stavu.
Prajem všetko dobré.
S pozdravom
Mgr. Emma Halás Haluščíková